Euskal Ardi Moztaileen Elkartea (EAME)

Euskal Ardi Moztaileen Elkartea (EAME) ardi-ile mozteak elkartu dituen gizon eta emakumeek osotzen dute. Elkarlana sustatzea, ordezkaritza izatea, formakuntza bultzatzea eta bere ogibidea bistaratzea dituzte helburu.

Euskal Herrian zein mundu mailan euskal ardi mozketari ikusgaitasuna eskaini nahi diote, munduko industriarik zaharrenetakoak merezi duen balioa eta lekua izan dezan.

Eremua: Euskal Herria. Elkartearen zenbakia: AS/G/14214/2009.
Joseba Attard (Cheltenham, Ingalaterra, 1979) diseinatzaile grafikoa, surflaria eta ardi moztailea da elkarteko presidentea.thumb|Euskal Herriko Argi Moztaile txapelketa. Abadiño 2025

 Elkartearen helburuak 

 Elkarlana 
Lehen sektoreari zerbitzu profesionala eskaintzea. Halaber, artzaintza babestea eta sustatzea.

 Ordezkaritza 
Mundu mailan Euskal Herria odezkatzea ardiak mozteko ekitaldietan eta lehiaketetan.

 Formakuntza 
Ardien ilea mozteko, epaitzeko eta artilea sailkatzeko formakuntza eskaintzea eta bultzatzea.

 Ofizialtasuna 
Ofizialtasuna lortzeko urratsak eman ditu elkarteak baita lortu ere.

Golden Shears Munduko Kontseiluak, aho batez onartu zuen Euskal Herriari beste herrialdeekin batera lehiatzeko aukera ematea. 2023ko ekainaren 21etik aurrera, Euskal Herriko zazpi probintzietako euskal moztaileak nazioarteko ekitaldietan eta txapelketetan lehiatu daitezke gure ikurrinapean. Ohorea da ardi moztaileentzat gure herria ordezkatzea: gure baloreen, gure nortasunaren, gure identitatearen erakusleihoa izatea.

 Txapelketak 
Txapelketak antolatzen eta bultzatzen ere parte hartzen du.

 Golden Shears Munduko Txapelketa 
Golden Shears munduko txapelketa hiru urtean behin ospatzen da. Ekitaldia ipar eta hego hemisferioen artean saiatzen da txandatzen eta bi edo hiru eguneko iraupena izan ohi du. 2026ko munduko txapelketa Zeelanda Berrian izango da  martxoaren 4tik 7ra eta lehenengo aldiz Euskal Herriko ordezkariak han izango dira. Zazpi kidez osatutako taldea izango da. Parte-hartze historiko hau Euskal Herriko moztaileen, artzainen eta lehen sektorearen aitorpen eta garaipen bat» dela aldarrikatu zuten2026an Zeelanda Berrira joan diren Euskal Herriko selekzioko moztaileek eta artilariek Latxa artilearekin egindako uniformeak izango dituzte Golden Shears Munduko Txapelketan. Honen bidez elkarteak aldarrikatu eta erakutsi nahi du Latxa artileak, duen balorea. Euskal Herrian eta munduan.

Euskal artilea euskal lurraldearentzako benetako aukera ekonomiko, soziala eta ingurumenerako onugarria dela sinesten dute. Ahantzian gelditu den altxor bat delakoan daude.

 Euskal Herriko txapelketak 
 2025eko otsailaren 3an, Abadiñoko San Blas azokan, aurkeztu zuten Euskal Herriko ardi-ile moztaile txapelketaren lehen edizioa. ETB1eko Biba Zuek saioan agertu zen erreportaia. 
 2025eko irailaren 27an izan zen Euskal Herriko ardi-ile mozketa txapelketaren lehen edizioa, Abadiñoko probalekuan. Euskal Ardi Moztaileen Elkarteak (EAME) antolatuko txapelketak egun osoko egitaraua. Lehiak, erakustaldiak eta bestelako ekitaldiak jaso zituen programak.  Historian lehen aldiz, Euskal Herriko moztaile txapelduna nor izango zen ezagutzeko aukera . Euskal Herriko Txapelketaz gain, gainera, Nazioarteko Txapelketa ere jokatu zen  Abadiñon. Maila handiko moztaileak ikusteko aukera izan zen. Teknika, abiadura eta trebezia handiko ikuskizuna. Guztira, 42 moztaile aritu ziren lehian, gizon eta emakume, eta Euskal Herriko 700 ardiri moztu zieten ilea, artaziz eta makinaz.
Txapelketaren helburua da, batetik, hemengo jendeari erakustea ardi mozketa lehiakorra zer den, eta, bestetik, kanpotik etorritakoei erakustea gai garela horrelakoak antolatzeko», adierazi du Joseba Attard elkarteko lehendakariak.Euskal Herriko Txapelketan, artaziekin, Joseba Ugalde zornotzarrak jantzi zuen txapela eta makinarekin, Mikel Etxebarria dimoztarrak. Azken bi horiek, ziur, Zeelanda Berrian izango dira martxoan, Munduko Txapelketan, euskal selekzioa ordezkatuz —artaziekin eta makinarekin arituko diren beste biak zehaztea falta da—.

 Erreferentziak 

 Kanpo estekak